
ประกาศกระทรวงการคลัง
[bookmark: _Hlk141075332][bookmark: _Hlk156160552]เรื่อง กำหนดผู้มีหน้าที่รายงานข้อมูลบัญชีทางการเงินที่ต้องถูกรายงาน
ตามพระราชกำหนดการแลกเปลี่ยนข้อมูลเพื่อปฏิบัติตามความตกลงระหว่างประเทศเกี่ยวกับภาษีอากร 
พ.ศ. ๒๕๖๖
		

ตามที่รัฐมนตรีว่าการกระทรวงการคลังมีอำนาจที่จะประกาศกำหนดผู้มีหน้าที่รายงาน
ข้อมูลบัญชีทางการเงินที่ต้องถูกรายงาน ตามมาตรา ๑๕ (๙) แห่งพระราชกำหนดการแลกเปลี่ยนข้อมูลเพื่อปฏิบัติตามความตกลงระหว่างประเทศเกี่ยวกับภาษีอากร พ.ศ. ๒๕๖๖ จึงเห็นควรกำหนดบุคคลดังต่อไปนี้ เป็นผู้มีหน้าที่รายงานข้อมูลบัญชีทางการเงินที่ต้องถูกรายงานต่ออธิบดีกรมสรรพากร
ข้อ	๑	ในประกาศนี้
“นิติบุคคล” ให้หมายความรวมถึงนิติสัมพันธ์ที่ก่อตั้งขึ้นตามกฎหมาย เช่น ทรัสต์
ข้อ	๒	ให้บุคคลอื่นใดซึ่งมีข้อมูลบัญชีทางการเงินที่ต้องถูกรายงานดังต่อไปนี้ เป็นผู้มีหน้าที่รายงานข้อมูลบัญชีทางการเงินที่ต้องถูกรายงานต่ออธิบดีกรมสรรพากร 
[bookmark: _Hlk160695102]		(๑)	นิติบุคคลที่ให้บริการรับฝากสินทรัพย์
		(๒)	นิติบุคคลที่รับฝากเงิน
		(๓)	นิติบุคคลที่ดำเนินธุรกิจเกี่ยวกับการลงทุน
		(๔)	นิติบุคคลที่ประกอบธุรกิจประกันชีวิต
	บุคคลตามวรรคหนึ่งต้องมีลักษณะหรือการให้บริการหรือทำธุรกรรมตามที่กำหนดในกฎกระทรวงกำหนดการแลกเปลี่ยนข้อมูล เพื่อปฏิบัติตามความตกลงระหว่างประเทศเกี่ยวกับภาษีอากร พ.ศ. ๒๕๖๖
[bookmark: _Hlk160695265]ข้อ	๓	บุคคลตามข้อ ๑ ต้องเป็นนิติบุคคลดังต่อไปนี้ 
		(๑)	นิติบุคคลที่จัดตั้งขึ้นตามกฎหมายไทยซึ่งไม่รวมถึงสาขาของนิติบุคคลนั้นที่อยู่ในต่างประเทศ หรือ
		(๒)	สาขาของนิติบุคคลต่างประเทศที่อยู่ในประเทศไทย 
ข้อ	๔	ประกาศนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไป 
				ประกาศ  ณ  วันที่  ๒๙  มีนาคม  พ.ศ.  ๒๕๖๗


                                                                             จุลพันธ์ อมรวิวัฒน์
[bookmark: _Hlk160693033]	           (นายจุลพันธ์ อมรวิวัฒน์)
	    รัฐมนตรีช่วยว่าการฯ ปฏิบัติราชการแทน
	        รัฐมนตรีว่าการกระทรวงการคลัง

